**ÖNKORMÁNYZATI TULAJDONÚ INGATLAN ÉRTÉKESÍTÉSÉRE VONATKOZÓ**

**ÁRVERÉSI HIRDETMÉNY**

Solymár Nagyközség Önkormányzata tulajdonát képező ingatlan licitálásos eljárás útján történő értékesítésére.

Solymár Nagyközség Önkormányzatának a 8/2017. (IV.27.) önkormányzati rendelettel módosított az önkormányzati tulajdonról, az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 22/2011. (VII.20.) önkormányzati rendelet (a továbbiakban „Rendelet”) és az annak 1. számmal jelölt mellékletét képező Solymár Nagyközségi Önkormányzat árveréses ingatlan értékesítési Szabályzata, valamint Solymár Nagyközség Önkormányzata Képviselő-testületének 24/2020. (II. 26.) sz. határozata értelmében nyilvános árverési eljárást hirdet az önkormányzat tulajdonát képező alábbi ingatlan értékesítésére.

1.) **Kiíró megnevezése:** Solymár Nagyközség Önkormányzata

**Kiíró címe:** 2083 Solymár, József Attila utca 1. szám.

**Kiíró telefonszáma:** +36 26 560 606

2.) **Az eljárás célja és fajtája:**

**2.1. Versenyeztetés fajtája:** licitálásos eljárás

**2.2. A pályázat célja:**

A Solymár, belterület, 4069 helyrajzi számú kivett beépítetlen terület megnevezésű, Solymár Nagyközség Önkormányzatának kizárólagos (1/1) arányú tulajdonát képező tehermentes ingatlan legmagasabb áron történő értékesítése.

3.) **Pályázat tárgya és ennek műszaki, jogi feltételei:**

**3.1. Tárgy:** Solymár, belterület

(i) 4069 helyrajzi szám alatti, 7099 m2 térmértékű, kivett beépítetlen terület megnevezésű ingatlan.

**3.2. Műszaki feltétel:**

Az ingatlan beépítési feltételeinek legjellemzőbb előírásai, övezeti besorolás:

GKSZ 1 övezet: a környezetre jelentős hatást nem gyakorló gazdasági tevékenységi célú épület elhelyezésére szolgál.

beépítés módja: szabadon álló,

beépítettség megengedett legnagyobb mértéke: 40 %,

terepszint alatti beépítettség megengedett legnagyobb mértéke: 40 %,

épületmagasság megengedett legnagyobb mértéke: 8,0 m,

zöldfelület legkisebb mértéke: 25 %

**3.3. Jogi feltétel: Az ingatlan per-, teher- és igénymentes.**

Az eljárás nyertese az az ajánlattevő lesz, aki a pályázati feltételeknek megfelel és a legmagasabb összegű vételár megfizetésére tesz ajánlatot.

A pályázat nyertesével (továbbiakban: Árverési vevő) az adásvételi szerződést a versenyeztetést követően haladéktalanul meg kell kötni.

A kiíró csak a pályázat nyertesével – vagy annak visszalépése esetén - a meghatározott feltételeket teljesítő, második legmagasabb összegű ajánlattevővel köt szerződést.

Ajánlati kötöttség: Az árverésen az elhangzott feltételek szerint, a nyertes árverési vevőnek a leütéssel vételi kötelezettsége, míg az eladó Önkormányzatnak eladási kötelezettsége keletkezik.

**3.4. Pályázat további feltételei**

**Pályázati biztosíték:**

A licit eljáráson való részvétel feltétele a pályázati biztosíték megfizetése (továbbiakban: Bánatpénz), amely az adott ingatlan – képviselő-testület által megállapított - bruttó értékének 10 %-át jelenti. A Bánatpénz összegét Solymár Nagyközség Önkormányzata számlatulajdonos, OTP Bank által vezetett 11742245-15390125 számú bankszámlájára kell befizetni a licitálás napját megelőző napig.

A bánatpénz akkor tekintendő határidőben teljesítettnek, ha annak összege az árverés napján reggel nyolc (8) órakor lekért bankszámla kivonat tanúsága szerint a fenti bankszámlán jóváírásra került.

**További feltétel:**

Solymár Nagyközség Önkormányzata 8/2017. (IV.27.) önkormányzati rendelettel módosított az önkormányzati tulajdonról, az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 22/2011. (VII.20.) önkormányzati rendelet árveréses ingatlan értékesítési szabályzatának a.) jelű mellékletét képező árverési adatlap és mellékleteinek az árverés időpontját megelőző 5. (ötödik) munkanap 12 óráig történő eljuttatása a Solymári Polgármesteri Hivatal Műszaki Irodája részére.

**4.) Az ingatlan vételára:**

4.1. A pályázati eljárás tárgyát képező ingatlan – a képviselő-testület 24/2020. (II. 26.) sz. határozatában – megállapított legalacsonyabb vételára 113.584.000,- Ft + ÁFA, azaz mindösszesen 144.251.680.-Ft (száznegyvennégymillió- kettőszázötvenegyezer-hatszáznyolcvan forint).

4.2 Az árverési hirdetmény melléklete tartalmazza a vonatkozó adásvételi szerződés tervezeteket egy összegben történő vételár megfizetése, illetve - hitelfelvétellel kapcsolódó - halasztott fizetés esetén. Hitelfelvétel esetén a csatolt adásvételi szerződés tervezet az Önkormányzat és az árverési vevő közötti adásvételi szerződés megkötése során kiegészül a hitelt folyósító banknak az adásvételi szerződésekre vonatkozó kötelező tartalmi elemeivel.

4.3. Az ingatlan szerzéssel kapcsolatos vagyonszerzési illeték a vevőt terheli.

**5.) Az árverés helye és időpontja:**

**5.1. Az árverés helye:**

Solymári Polgármesteri Hivatal ,,nagyterem” (2083 Solymár, József Attila utca 1. szám)

**5.2. Az árverés időpontja: 2020. április 9. napja reggel (10) óra**

**6.) További információ az alábbi címen és időben kérhető:**

Solymári Polgármesteri Hivatal

Toldi Tímea

Telefon: +36 26/560-600/223 mellék,

email: vagyon@solymar.hu

Ügyfélfogadás: hétfő: 13-18; szerda: 10-12 és 13-16 óráig.

Pályázatkiíró felhívja a pályázók figyelmét arra, hogy a jelen eljárás lebonyolítása és a további idevágó feltételekre vonatkozóan tanulmányozni szíveskedjenek a 3.4. pontban hivatkozott árveréses ingatlan értékesítési szabályzatot, mert az abban foglaltak megfelelő teljesítése az eredményes árverezés feltétele.